ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005716
ขอความช่วยเหลือให้แก้ไขปัญหาเสียงดังรบกวนจากการเปิดเพลงและจับกลุ่มดื่มสุรา จากกลุ่มรถยนต์ ซูบารุ จำนวนหลายคน บริเวณ ใต้สะพานวังหิน แขวงลาดพร้าว เขตลาดพร้าว กรุงเทพมหานคร จุดสังเกต ฉัตรสาคร อพาร์ทเม้นท์ อยู่ติดกับสะพานวังหิน ซึ่งเป็นสะพานข้ามคลองลาดพร้าว เป็นลักษณะถนน 4 ช่องจราจร เนื่องจากประชาชนแจ้งว่า ทางสำนักการระบายน้ำ กรุงเทพมหานคร (เขตลาดพร้าว) (ตามผู้ร้องแจ้ง) มาทำการเจาะกำแพงปูนออกเพื่อเข้าไปทำบ่อบำบัดน้ำเสีย ซึ่งแล้วเสร็จเมื่อประมาณเดือน กรกฎาคม 2565 แต่ทางสำนักการระบายน้ำฯ ไม่ได้ทำกำแพงปูนดังเดิมหรือทำรั้วมาล้อมในพื้นที่บริเวณดังกล่าว ซึ่งส่งผลให้มีกลุ่มเด็กเข้ามาเล่นฟุตบอลและกลุ่มคนเร่ร่อนเข้ามาพักอาศัยจำนวนหนึ่ง อีกทั้งผู้ร้องแจ้งว่ามีกลุ่มรถยนต์ ซูบารุ เข้ามาทำการซ่อมรถในลักษณะเป็นอู่ซ่อมรถยนต์ (ตามผู้ร้องแจ้ง) ซึ่งกลุ่มรถยนต์ ซูบารุ มีการดื่มสุราและเปิดเพลงเสียงดังเป็นประจำ อีกทั้งผู้ร้องแจ้งว่า อยากให้ทางหน่วยงานนำรั้วมาล้อมในพื้นที่บริเวณดังกล่าว ซึ่งผู้ร้องได้มีการแจ้งเรื่องไปยังสำนักงานเขตลาดพร้าว แต่เรื่องเงียบไม่ได้รับการแก้ไขปัญหาแต่อย่างใด และผู้ร้องได้ทำการติดต่อไปยัง หมายเลขสายด่วน 1555 กรุงเทพมหานคร เมื่อวันที่ 11 กุมภาพันธ์ 2566 "ซึ่งทางเจ้าหน้าที่แจ้งว่าจะทำการประสานงานให้" ประกอบผู้ร้องต้องการให้ประสานไปยังสำนักการระบายน้ำ กรุงเทพมหานคร (เขตลาดพร้าว) อีกด้วย ซึ่งผู้ร้องประสบปัญหามาระยะเวลาตั้งแต่ประมาณเดือน กรกฎาคม 2565 จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาเสียงดังรบกวนจากการเปิดเพลงเสียงดังและจับกลุ่มดื่มสุรา จากกลุ่มรถยนต์ ซูบารุ ในบริเวณพื้นที่ดังกล่าว (ผู้ร้องประสงค์ให้เปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata